CELEX: C2004/284/38
Language: et
Date: 2004-11-20 00:00:00
Title: Kohtuasi T-299/04: Abdelghani Selmani 7. juuli 2004 hagi Euroopa Liidu Nõukogu ja Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/18
            
         Abdelghani Selmani 7. juuli 2004 hagi Euroopa Liidu Nõukogu ja Euroopa Ühenduste Komisjoni vastu
   (Kohtuasi T-299/04)
   (2004/C 284/38)
   Kohtuasja menetluse keel: inglise
   Abdelghani Selmani, elukoht Dublin, Iirimaa, esitas 7. juulil 2004 Euroopa Ühenduste Esimese Astme Kohtusse hagi Euroopa Liidu Nõukogu ja Euroopa Ühenduste Komisjoni vastu. Hageja esindaja on advokaat C.Ó Briain.
   Hageja palub esimese astme kohtul:
   
               —
            
            
               tühistada nõukogu määruse (EÜ) nr 2580/2001 (1) artikkel 2, samuti nõukogu otsuse 2004/306/EÜ artikkel 1 (2) osas, mida kohaldatakse või kavatsetakse kohaldada hageja suhtes;
            
         
               —
            
            
               tühistada kõik määruse nr 2580/2001 alusel tehtud nõukogu otsused, millel on otsuse 2004/306 mõjule sarnane mõju osas, mida kohaldatakse või kavatsetakse kohaldada hageja suhtes;
            
         
               —
            
            
               tühistada vajadusel nõukogu ühise seisukoha 2001/931/ÜVJP (3) artikkel 2, nõukogu ühise seisukoha 2004/500/ÜVJP (4) artikkel 1, samuti kõik nõukogu ühise seisukoha, 2001/931 alusel vastuvõetud ühised seisukohad osas, mida kohaldatakse või kavatsetakse kohaldada hageja suhtes;
            
         
               —
            
            
               kui neid otsuseid ei tehta, siis tunnistada, et eespool nimetatud meetmed on tühised osas, mida kohaldatakse või kavatsetakse kohaldada hageja suhtes;
            
         
               —
            
            
               jätta kohtukulud nõukogu kanda.
            
         Õiguslikud alused ja peamised argumendid
   Nõukogu ühise seisukoha 2001/931/ÜVJP vastuvõtmise eesmärgiks oli ÜRO Julgeolekunõukogu resolutsiooni nr 1373 (2001) rakendamine, milles kutsuti üles kõiki allakirjutanud riike takistama terroriaktide rahastamist, muuhulgas külmutama kõikide isikute, kes võiksid olla seotud selliste aktidega, rahalised vahendid ja ressursid. Määrus nr 2580/2001 võeti vastu selle ühise seisukoha rakendamiseks. Nimetatud määruse artikkel 2 näeb ette vara, mis kuulub terrorismiga seotud isikutele, keda nõukogu määratleb vastavalt artikli 2 lõikele 3, külmutamise. See nimekiri sisaldub nõukogu otsuses 2004/306 ning selles on hageja, kes on Alžeeria kodanik, nimi. Selle tagajärjel külmutati hageja vara Iirimaal, kus ta elab pagulase staatuses.
   Vaidlusaluste meetmete tühistamise hagi toetuseks, väidab hageja, et EÜ asutamislepingu artiklite 60, 301 ja 308 alusel ei olnud nõukogul pädevust määruse nr 2580/2001 artikli 2 ja otsuse nr 2004/306 artikli 1 vastuvõtmiseks ning et nii nõukogu kui komisjon kuritarvitasid nimetatud artiklitest tulenevat võimu. Lisaks väidab hageja, et otsuses 2004/306 toodud nimekirja ei koostatud kooskõlas ühise seisukoha nr 2001/931 artikli 1 lõikega 4. Samuti väidab hageja, et nõukogul ei olnud EÜ asutamislepingu artiklite 15 ja 34 alusel pädevust ühiste seisukohtade nr 2001/931 ja 2004/500 vastuvõtmiseks, millised hageja väitel on vastuolus nimetatud artiklitega ja EÜ asutamislepinguga üldiselt.
   Hageja väidab ka, et vaidlusalused meetmed on vastuolus ühenduse õiguse peamiste põhimõtetega, eriti subsidiaarsuse ja proportsionaalsuse põhimõtetega ning inimõiguste austamise põhimõttega. Lisaks väidab hageja, et nõukogu ja komisjon ei ole piisavalt põhjendanud, miks iga liikmesriik ei võinud ise määrata vajalikuks peetud meetmeid.
   
      (1)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, 28.12.2001, lk 70).
   
      (2)  Nõukogu 2. aprilli 2004. aasta otsus 2004/306/EÜ, millega rakendatakse nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ja tunnistatakse kehtetuks otsus 2003/902/EÜ (ELT L 099, 03.04.2004, lk 28)
   
      (3)  Nõukogu 27.detsembri 2001. aasta ühine seisukoht terrorismivastase võitluse erimeetmete rakendamise kohta (EÜT L 344, 28.12.2001, lk 93).
   
      (4)  Nõukogu 17. mai 2004. aasta ühine seisukoht 2004/500/ÜVJP, mis täiendab ühist seisukohta 2001/931/ÜVJP terrorismivastase võitluse erimeetmete rakendamise kohta ja tühistab ühise seisukoha nr 2004/309/ÜVJP.